OpenLLM-France/wikimedia huggingface dataset:
# Biztanleria-piramide

Biztanleria-piramidea, adin-piramidea edo populazio piramidea datu diagrama da, une jakin batean eskualde bateko biztanleriaren adin banaketa, sexuaren arabera, erakusten duena. Demografian maiz erabiltzen dena, biztanleriaren adin egitura ikertzeko. Piramide deritzo erakutsi ohi duen itxuragatik.

## Eraketa

Batera jarritako bi histograma, bi sexuetarako bana, altxatzen dira, ardatz batean (normalean, bertikalean) adin tarteak azaltzen direla (0-4, 5-9, ...) eta bestean (normalean, horizontalean) adin tarte ezberdinetarako maiztasun absolutuak ala guztizko biztanleriarekiko erlatiboak, azaltzen direla.

## Piramide motak
### Piramide hedakorra

Azpitik zabala. Piramide edo kono baten forma. Ume asko eta populazioa nahiko gaztea. Hazten ari den populazioa.

### Piramide geldoa

Ojiba edo arku zorrotz formakoa. Hazkunde zerotik hurbil dagoen populazioa.

### Piramide erregresiboa

Tipula formakoa, oinarrian erdigunean baino estuagoa. Populazioak hazkunde negatiboa edo desazkunde prozesu batean dagoela erakusten du honelako biztanleria-piramide batek.

### Sexu desoreka erakusten duen piramidea

Gizakiengan ohikoa da jaiotzerakoan bi sexuetatik bat esleitzea jaioberriei. Estatistikoki gizaseme gehiago jaiotzen dira neskak baino baina aldea txikia izaten da eta jaioberriei esleitzen zaizkien bi sexuak % 50tik hurbil egoten dira. Emakumeak bizitza luzeagoa daukate munduko toki gehienetan. Baina bi sexuen artean desorekak ez dira handiak izaten munduko leku gehienetan. Gerta daiteke, baina, munduko leku batzuetan eta denbora tarte jakin batzuetan, sexuen arteko desorekak.
Sexuen arteko desoreken arrazoiak migrazioa, gerrak, abortu selektiboak edo beste batzuk izan daitezke. Kultura batzuetan migrazioek sexu jakin batengan bestearengan baino eragin handiagoa izan ohi dute. Edo gerta daiteke gerra jakin batzuetan heriotzak gogorrago jotzea sexu bati besteari baino. Kultura jakin batzuetan, gerta daiteke abortu selektiboa edo infantizidio selektiboa, gehien bat sexu baten kalterako.

## Adibideak

* Mundu osoko populazio-piramidea, 2018. Piramide hedakorra. Ume eta gazte asko. Hazten ari den populazioa.
* Frantziako populazio-piramidea, 2018. Piramide geldoa.
* Japoniako populazio-piramidea. 2019. Piramide erregresiboa.
* Japoniako populazio-piramidearen aurreikuspenak. Epe luzean ere Piramide erregresiboa espero da. Eta jendeak urte luzeetan bizirik iraungo duela espero da.
* Hego Koreako populazio-piramidea 1960-2018. Hirurogeigarren hamarkadan hedakorra eta geroago erregresiboa.
* Txinako populazio-piramidea 1950-2022. Hogeigarren mendean hedakorra, geroago atzera egin zenbait krisi eta ezarri zen seme-alaba bakarraren politikarekin. Azken hamarkadetan erregresiboa.
* Kuwaiteko populazio-piramidea 2020. Sexu desoreka. Gizonezkoen gainerakoa.
* Djiboutieko populazio-piramidea 2020. Sexu desoreka. Emakumezkoen gainerakoa.

## Kanpo estekak

* Datuak: Q329823
* Multimedia: Population pyramids / Q329823
# Birrwil

Birrwil Suitzako udalerria da. Argovia kantonamenduan dago, Kulm barrutia barrutian. 2014an 1,166 biztanle zituen 5,53 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64673
* Multimedia: Birrwil / Q64673
Seengen
# Birsa

Birsa Kartagoko feniziar portuaren gainean zegoen zitadela harresitua izan zen. Bertoko gotorleku militar nagusia izan zen. K.a. 146an, Eszipion Emilianok Hirugarren Gerra Punikoan zitadela setiatu eta suntsitu zuen.

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak

## Kanpo estekak

* Datuak: Q1018648
* Multimedia: Byrsa / Q1018648
# Birreta (klerikala)

Birreta ( latinez : biretum ) klerikoen kapelu mota bat da, elizgizonek eta seminaristek ospakizun liturgikoetan edota burua estaltzeko darabiltena, jantzi liturgiko edo sakratu ohikoekin batera (sotana eta elizatorra).
Hainbat forma ditu, baina ohikoena karratua da, goiko aldean hiru pala dituelarik eta erdian borla batekin. Palarik gabeko zatia ezkerreko belarriaren alboan joan ohi da. Kolorea eta ehunaren kalitatea janzten duenaren eliz-duintasunarekin bat dator. Apaizek txapel beltzak janzten dituzte; monsinoreek txano beltza dute borla bioleta duena; gotzainek eta artzapezpikuek birreta bioleta daramate; kardinalek birreta gorriak janzten dituzte borlarik gabeak.
Espainiako eliza katolikoan ohikoa izan zen birreta forma batek oinarri biribila dute eta kanporanzko lau punta zorrotz, erdirantz doazen palak izan beharrean (borla erdian bai, ordea).

## Erreferentziak

* ↑ Fundazioa, Elhuyar. «birreta» Elhuyar Hiztegia (Noiz kontsultatua: 2022-04-01).
* ↑ Salvem a Liturgia. O Barrete e o Solidéu. .
* ↑ «The Philippi Collection: The Spanish Bonete - Bonete Español de 4 Picos con Borla» The Philippi Collection 2010-12-26 (Noiz kontsultatua: 2022-04-01).

## Kanpo estekak

* Datuak: Q865162
* Multimedia: Birettas / Q865162
# Birreta (laikoa)

Birreta kapela zurrun horizontala da, maiz borla batez hornitua, herrialde batzuetan magistratuek eta unibertsitateko komunitateko kide batzuek janzten dutena ekitaldi eta zeremonia ofizialetan.

## Kanpo estekak

* Datuak: Q920507
* Multimedia: Mortar boards (academic dress) / Q920507
# Birrhard

Birrhard Suitzako udalerria da. Argovia kantonamenduan dago, Brugg barrutia barrutian. 2014an 729 biztanle zituen 3 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64987
* Multimedia: Birrhard / Q64987
Lupfig Birr Mülligen
# Birrotonda pentagonal giroelongatu

Birrotonda pentagonal giroelongatua :
| Taldea | Johnsonen solidoak J$_{47}$ – J$_{48}$ – J$_{49}$ |
| Aurpegi kopurua | 40 hiruki 12 pentagono |
| Ertz kopurua | 90 |
| Erpin kopurua | 40 |
| Erpin-konfigurazioa | 2x10(3.5.3.5) 2.10(3$^4$.5) |
| Simetria-taldea | D$_5$ |
| Propietateak | Ganbila, kirala |
| Poliedro duala | - |
| Garapena ||
Geometrian, birrotonda pentagonal giroelongatua Johnsonen solidoetako bat da (J$_{48}$), birrotonda pentagonal bat (J$_{34}$ edo ikosidodekaedroa) "giroelongatuz" eraiki daitekeena, erdian antiprisma dekagonal bat txertatuz.
Johnsonen solidoak 92 dira; eta Norman Johnson-ek izendatu eta deskribatu zituen, 1966an.

## Kanpo estekak

* (Ingelesez) Weisstein, Eric W.: "Gyroelongated pentagonal birotunda" MathWorld-en.
* Datuak: Q2276863
* Multimedia: Gyroelongated pentagonal birotunda / Q2276863
# Birsay

Birsay, antzinako eskandinavieraz Birgisherað, Eskoziako Orkadak uharteetan dagoen parrokia bat da, Mainland uhartearen ipar-mendebaldean.

## Kanpo estekak

* Datuak: Q1901485
* Multimedia: Birsay / Q1901485
# Birresborn

Birresborn Alemaniako udalerria da. Renania-Palatinatua estatuan dago, [[Vulkaneifel (barrutia)|Vulkaneifel]] barrutian. 2014an 1.152 biztanle zituen 20,88 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q560493
* Multimedia: Birresborn / Q560493
# Birrefringentzia

Birrefringentzia edo errefrakzio bikoitza gorputz batzuek duten ezaugarria da, batez ere Islandiako espatoa, bertan sartzen diren argi-izpiak bikoiztu eta linealki polarizatutako bi izpi egiteko, bata bestearekiko elkarzuta. Materialak bi errefrakzio indize ezberdin izango balitu bezala portatzen dela ematen du.
Bi norabideetan lehenengoak errefrakzioaren lege normalak jarraitzen ditu eta izpi arrunta izena hartzen du. Besteak beste abiadura bat du eta errefrakzio indize aldakorra du, eta ez-ohiko izpi izena hartzen du. Bi uhinak polarizatuak daude, elkarrekiko elkarzut. Hau bakarrik gerta daiteke materialaren egitura anisotropoa bada. Materialak anisotropia ardatz bakarra badu (hau da, uniaxiala bada), birrefringentzia bi errefrakzio indize ematen deskriba daiteke, materialaren polarizazio ezberdinak oinarri hartuta.
Birrefringentzia honako harremanarekin kuantifikatzen da:
    $\Delta n=n_{e}-n_{o}\,$
non n$_o$ eta n$_e$ errefrakzio indizeak dira polarizazio perpendikularretarako (izpi arrunta) eta errefrakzio paraleloarekiko (ez-ohiko izpia), hurrenez hurren.
Birrefringentzia ere material magnetikoetan ager daiteke, baina permeabilitate magnetikoan aldaketa handiak egotea arraroa da frekuentzia optikoetan.

## Kanpo estekak

* Datuak: Q108779
* Multimedia: Birefringence / Q108779
# Birringailu

Birringailu elikagaiak xehatzeko tresna da. Tamaina eta mota askotakoak izan daitezke baita elikagaio jakin batzuk xehatzeko propio eginak: Parmigiano-Reggiano gazta, ogi gogorra, intxaur muskatua, trufak, patatak, eta abar

## Erreferentziak

* ↑ Harluxet Hiztegi Entziklopedikoa. Birringailu. .

## Kanpo estekak

* Datuak: Q192848
* Multimedia: Graters / Q192848
# Bingling Tenplua

Bingling Tenplua (txinera tradizionalez: 炳靈寺; pinyinez: Bǐnglíng Sì) Txinako Gansu probintzian dauden leize ezagunak dira.
Lanzhou hiritik 100 kilometro hego-ekialdera daude, Ibai Horiak eraturiko arroilaren ertzean.

## Historia

Aurreneko leizea 420 urtean eraiki zen, Mendebaldeko Qin erresumaren amaieran. Lanek mila urtetan zehar jarraitu zuten Wei, Sui, Tang, Song, Yan, Ming eta Qing dinastietan zehar. Zetaren Bidean zihoazen monje budistek egin zituzten eskulturak. Garai bakoitzean dinastiari zegokion estiloan egin ziren eskultrak.
Mendeetan zehar izan diren lurrikarek eta higadurak leizeak eta eskulturak kaltetu egin dituzte.

## Deskribapena

183 leize daude eta hauetan harrizko 694 eskultura eta buztinezko beste 82 gelditzen dira oraindik. Ibaiaren mendebaldeko ertzeko 60 metrotako altuera duen horman eraiki dira leize eta eskulturak eta 200 metrotako luzera hartzen dute. Arroilaren hasieran dauden leizeetan erliebe eskulturak eta irudi budisten freskoak aurkitzen dira.

### Leizerik esanguratsuenak

Honako hauek dira leize aipagarrienak:
* 169. leizea: Maitreya Budaren estatua erraldoia dago, 27 metrotako altuera duena. Tang dinastiaren garaian eraiki zen.
* 126. leizea: 3 metrotako altuera eta 2'9 metrotako sakonera duen leizea da. Bertan 112 eskultura aurkitzen dira, beste inon baino gehiago. Inskripzio batek 513 urtean eraiki zela adierazten du.
* 6. leizea: Bi Buda daude aurrez aurre, baina aipagarrienak margolanak dira. Bertan altxorraren zuhaitza, mila budak eta Tximu erregearen istorioa irudikaturik dago.
* 3. leizea: Pagoda baten itxuran erikitako leizea da.

## Nola iritsi

Bingling tenpluko eskultura eta margolanek mundu guztiko turista ugari erakartzen dituzte baina tokia nahiko ezkutatua dago eta urez baino ezin da iritsi bertara. Liujiaxia urtegiaren ertzean hainbat moila daude eta bertatik txalupak ateratzen dira uda sasoian. Gainerako urtaretan ez dago tenplua bisitatzerik, ez baitago errepiderik inguruan.

## Iruditegia

* Buda erraldoia.
* Eskulturak.
* Margolanak.

## Erreferentziak

* 1 2 «Bingling Thousand Buddha Caves in Lanzhou of Gansu» China Highlights (Noiz kontsultatua: 2019-06-24).
* 1 2 3 4 «Bingling Temple Caves, Lanzhou Bingling Temple» www.visitourchina.com (Noiz kontsultatua: 2019-06-24).

## Kanpo estekak

* Datuak: Q259336
* Multimedia: Bingling Temple / Q259336
# Bingol probintzia

Bingöl probintzia Turkiako 81 probintzietako bat da. Bere hiruburua Bingöl da. 8.402 km²ko azalera du eta bertan 245.243 biztanle bizi dira.

### Barrutiak

Probintziaren barnean 8 barruti daude:
| Adaklı (Azarpêrte) Bingöl (Çolig) Genç (Darê Hêni) Karlıova (Qarliova) | Kiğı (Gêğiye) Solhan (Solxan) Yayladere Yedisu |
Txantiloi:Bingöl barruti aurkibidea

## Kanpo estekak

* Datuak: Q79760
* Multimedia: Bingöl Province / Q79760
# Bingu wa Mutharika

Bingu wa Mutharika, jaiotza izena Brightson Webster Ryson Thom (Thyolo, Nyassalandia, 1934ko otsailaren 24a - Lilongwe, 2012ko apirilaren 5a) malawiar ekonomista eta politikaria izan zen. Malawiko presidentea izan zen 2004–2012 bitartean.

## Bizitza

2004ko maiatzeko Presidentetzarako hauteskundeak irabazi zituen. 2005an, Alderdi Aurrerakoi Demokratikoa sortu zuen. 2009ko hauteskundeetan ere nagusitu zen, baina ezin izan zuen bere bigarren agintaldia amaitu, 2012ko apirilaren 5ean hil baitzen, bihotzekoak jota. Joyce Banda presidenteordeak ordeztu zuen.

## Erreferentziak

* ↑ Malawiko presidente Bingu wa Mutharika hil da. Berria egunkaria, 2012ko apirilak 8, CC BY-SA 4.0, berria.eus (Noiz kontsultatua: 2019-06-27).
* Datuak: Q181586
* Multimedia: Bingu wa Mutharika / Q181586
# Binhu barrutia

Binhu barrutia (txinera tradizionalez: 滨湖区) Txinako barruti bat da, Wuxi barruan. Azken zentsuaren arabera 479.420 biztanle zituen 628.15 azaleran banatuta.

## Kanpo estekak

* Datuak: Q863865
* Multimedia: Binhu District / Q863865
# Binghamton (New York)

Binghamton New York estatuko hiri bat da. Broome konderrian kokatua dago. 2010ean 47.376 biztanle zituen, 27,17 kilometro koadrotan banatuta.

## Ikus, gainera

* Broome konderria

## Kanpo estekak

* Datuak: Q213814
* Multimedia: Binghamton, New York / Q213814
# Binghamton (New Yorkeko herria)

Binghamton (town), New York Ameriketako Estatu Batuetako herri bat da. Broome konderrian kokatuta dago, New York estatuan. 4.617 biztanle ditu, 25,34 kilometro koadroko azaleran banatuta.

## Ikus, gainera

* Worcester konderria

## Kanpo estekak

* Datuak: Q4914238
* Multimedia: Binghamton, New York / Q4914238
# Bingley

Bingley, Ingalaterrako iparraldean dagoen udalerri bat da, Mendebaldeko Yorkshire konderrian.
2021ean 18.040 biztanle zituen.
* Datuak: Q863832
* Multimedia: Bingley / Q863832
# Binghamstown

Binghamstown (irlanderaz An Geata Mór) Irlandako udalerri bat da, Mayo konderrian dagoena.

## Kanpo estekak

* Datuak: Q2088438
# Binhai Gune Berria

Binhai Gune Berria (txinera sinplifikatuz: 滨海新区), Tianjin ekialdean dagoen garapenerako gune berria da, udaltasunaren kostaldeko eremu gehiena hartzen du eta bertan Tianjingo portua dago.
Gobernuaren helburua, portua handitzea eta honen inguruan garraio eta mota desberdineko industriak garatzea da, horretarako milaka metro karratu itsasoari irabaziz

## Eraikuntza

Eraikuntza 2007an hasi zen, itsasoari lurra irabaziz. 2009ko abuzturako hegoaldeko portuaren lehen zatia 17 kilometro luze zen.

## Binhai osatzen duten barrutiak

* Tanggu Barrutia
* Hangu Barrutia
* Dagang Barrutia

## Ikus, gainera

* Tianjinen banaketa administratiboa

## Kanpo estekak

* Datuak: Q708605
* Multimedia: Binhai New Area, Tianjin / Q708605
# Beaufort (Ipar Carolina)

Beaufort Ipar Carolinako herri bat da. Carteret konderrian kokatua dago. 2010ean 4.039 biztanle zituen, 11,97 kilometro koadrotan banatuta.

## Ikus, gainera

* Carteret konderria

## Kanpo estekak

* Datuak: Q813374
* Multimedia: Beaufort, North Carolina / Q813374
# Beaufort (Kerry konderria)

Beaufort, irlanderaz Lios an Phúca, Irlandako Kerry konderrian dagoen herri bat da. 2016an 251 biztanle zituen.
# Beaufort gaztelua

    Artikulu hau gazteluari buruzkoa da; beste esanahietarako, ikus «Beaufort».
Beaufort edo Belfort gaztelua (arabieraz: Shaqif Arnun edo قلعة الشقيف Qala'at al-Shaqif) Libanoko Nabatieh eskualdean dagoen gotorleku gurutzatua da, egungo Arnoun herritik 1 kilometrora dagoena. Gazteluaren aurretik gotorleku bat zegoen 1139an Fulko Jerusalemgoak hartu zuena. Gurutzatuek egungo gaztelua eraikitzeari ekin zioten. Saladinek 1190ean konkistatu zuen, baina 60 urte geroago gurutzatuek berreskuratu zuten. 1268an Baibars I.a sultanak berreskuratu zuen.
Bere kokapen estrategikoa dela eta, harrezkero erabilia izan da, baita Libanoko Gerra Zibilean ere.

## Erreferentziak

* ↑ Nicolle, David. (2004). Crusader Castles in the Holy Land 1097–1192. Oxford: Osprey Publishing, 57 or. ISBN 1-84176-715-8..

## Kanpo estekak

* Datuak: Q476801
* Multimedia: Beaufort Castle / Q476801
# Beaufort gazta

Beaufort gazta Savoia inguruko bailaretan behi esne gordinarekin egiten den gazta mota bat da. 1968. urtean Europako jatorri izendapena lortu zuen. Gruyere familiako gazta mota bat da.

## Kanpo estekak

* Datuak: Q781150
* Multimedia: Beaufort (cheese) / Q781150
# Bezero (informatika)

Bezero informatika arloan, zerbitzari informatiko batek eskaintzen dituen zerbitzuak atzitzeko informatika aplikazioa da, konputagailu-sarearen bidez normalean.
Termino hau, ordenagailu terminal sinpleei izendatzeko erabiltzen zen, zeren eta ez ziren gai programak egikaritzeko, baina bai ordenagailu nagusi bati konektatu eta honen bidez lan guztiak burutzea, gero erabiltzaileri aurkeztuz. Ordenagailu nagusi bat baino kostu gutxiago zutelako erabiltzen ziren.
Baina egun (2007), beste programa bati (zerbitzari izenekoa) konektatzea behar dutenei deritze.
Jadanik ez dira arrazoi ekonomikoengatik erabiltzen antolaketa, funtzionaltasun eta kanpoko datuak atzitzeko ezaugarriengatik baizik. Hauen adibideak: web nabigatzaileak, burtsako informazioa, txat (IRC), bittorrent, fitxategi zerbitzariak, inprimagailu zerbitzariak eta abar.

## Ikus, Gainera

* Bezero-zerbitzari
* Posta zerbitzari
* Datu-base zerbitzari
* FTP zerbitzari
* Web zerbitzari
* Aplikazio zerbitzari
* Parez pareko sareak (P2P)

## Kanpo estekak

* Datuak: Q528166
* Multimedia: Client (computing) / Q528166
# Bezeroaren arretarako zerbitzu

Marketinean, bezeroaren arretarako zerbitzua enpresa batek bere produktuak edo zerbitzuak eskuratu aurretik eta ondoren bezeroari argibideak, laguntza eta arreta eskaini eta haren kexak eta erreklamazioak jaso eta bideratzen dituen zerbitzua da. Salmenta ondorengo zerbitzua ere hartzen bere baitan, produktua konpondu eta horren mantenua eginez eta ordezko piezak eskainiz. Zerbitzuaren garrantzia produktu eta zerbitzu batetik bestera aldatzen bada ere, marketin politika integral baterako beharrezkotzat jotzen da bezeroaren arretarako zerbitzu egoki bat, bezero bat atenditzeko behar den denbora eta haren gogobetetzea kontrolatuz aldi berean.

## Kanpo estekak

* Datuak: Q1060653
* Multimedia: Customer service / Q1060653
# Bezero-zerbitzari

Bezero-zerbitzari eredua edo arkitektura programak eta makinak zatitzeko eta bereizteko modua da, bakoitzak burutzen duen lana eraginkortasun handiagoz eta errazago egiteko asmoz. Arkitektura honetan prozesuaren ahalmena zerbitzariaren eta bezeroen artean banatzen da.
Banatutako programa bateko funtzionaltasunean hiru geruza bereiz daitezke:
* Datu-base maneatzailea (biltegiratze maila )
* Aplikazio edo arau maneatzailea (maila logikoa)
* Erabiltzailearen interfazea (aurkezpen maila)
Arkitektura monolitikoan (trinkoan) ez dago banaketarik, hiru mailak makina berean prozesatzen dira.

## Bezeroaren osagaiak

   * Interfazea: Erabiltzailearekin elkar eragiteko.
   * Atal lokala: Makina lokalean prozesuak egikaritzen ditu. Edozein aplikazio arrunta izan daiteke.
   * Atal banatua: Sarearekin elkar eragiten du, zerbitzariaren eskaerak egiteko eta honengandik erantzunak jasotzeko balio du.

## Zerbitzariaren osagaiak

   * Atal lokala: Erabiltzailearen eskaerak prozesatzeko.
   * Atal banatua: Sarearekin elkar eragiten du.
      * Bezeroen eskaerak jaso
      * Zerbitzariaren atal lokalera pasatu bertan prozesatzeko
      * Jaso prozesatutako emaitzak eta bueltan saretik bezeroari erantzuteko prozesuak burutzen ditu.

## Komunikazio prozedura

Bezero-zerbitzariren komunikazio prozedura :
| denbora | BEZEROA | ZERBITZARIA |
| 0 | Datuak prestatu | Eskaerak itxaron |
| 1 | Zerbitzua eskatu | Eskaerak itxaron |
| 2 | Erantzuna itxaron | Eskaera prozesatu |
| 3 | Erantzuna itxaron | Emaitza itzuli |
| 4 | Erantzuna prozesatu | |

## Ikus, Gainera

* Zerbitzari
* Posta zerbitzari
* Datu-base zerbitzari
* FTP zerbitzari
* Web zerbitzari
* Miniordenagailu.
* Aplikazio zerbitzari
* Parez pareko sareak (P2P)

## Kanpo estekak

* Datuak: Q146813
* Multimedia: Client-server / Q146813
# Bezerros

Bezerros Brasilgo udalerri bat da, Pernambuco estatuan kokatua. 61.686 biztanle ditu 490,817 km²ko eremuan.

## Ikus, gainera

* Pernambuco

## Kanpo estekak

* Datuak: Q2011830
* Multimedia: Bezerros (Pernambuco) / Q2011830
# Bezero (argipena)

Bezero hitzak adiera ezberdinak ditu:
* merkataritzan, bezeroa enpresa bati zerbait erosten dion pertsona da.
* informatikan, bezeroa zerbitzari informatiko batek eskaintzen dituen zerbitzuak atzitzeko informatika aplikazioa da.
# Kang Young-mi

    Hau korear izena da, abizena Kang du.
Kang Young-mi (Hangul: 강 영미; Incheon, Hego Korea, 1985eko martxoaren 1), eskriman aritzen den kirolari hegokorearra da..
2020ko Udako Olinpiar Jokoetan, Tokio 2020an (Tokio), esku hartu zuen, eta zilarrezko domina eskuratu zuen Ezpata-taldeka kategorian, Hego Korea ordezkatuz; Tokion, Estoniako taldearen (urrezko domina) atzetik, eta Italiako taldearen (brontzezko domina) aurretik sailkatu zen Hego Koreako taldea.
Tokion, honako hauek osatzen zuten taldea: Choi In-jeong, Kang Young-mi, Lee Hye-in eta Song Se-rak.

## Nazioarteko emaitzak

Udako Olinpiar Jokoak :
| Urtea | Lekua | Domina | Proba |
| 2020 | Tokio Japonia | 02 ! | Emakumezkoa, Ezpata-taldeka kategoria. |

## Erreferentziak

* ↑ «Kang Young-mi» olympedia.org (Ingelesez)
* ↑ "Kang Young-mi" olympics.com (Gaztelaniaz)

## Kanpo estekak

* Datuak: Q26224018
# Jeon Hun-young

    Hau korear izena da, abizena Jeon du.
Jeon Hun-young (1994ko maiatzaren 29a) Hego Koreako kirolaria da, arku-tiroan lehiatzen da, arku errekurbo modalitatean. 2024ko Parisko Olinpiar Jokoetan parte hartu zuen, eta urrezko domina lortu zuen taldeko proban Lim Si-hyeonekin eta Nam Su-hyeonekin batera.

## Nazioarteko palmaresa

Arku errekurboa :
| Olinpiar Jokoak ||||
| Urtea | Lekua | Domina | Proba |
| 2024 | Paris Frantzia | 01 ! | Emakumezkoak taldeka |

## Erreferentziak

* ↑ Jeon Hun-young. .
* ↑ (Ingelesez) «Jeon Hunyoung | World Archery» www.worldarchery.sport (Noiz kontsultatua: 2024-08-02).

## Kanpo estekak

* Datuak: Q126684356
# Lee Woo-seok

    Hau korear izena da, abizena Lee du.
Lee Woo-seok (Hangul: 이우석; RR: I Useok; MR: Ri Usŏk; Incheon, 1997ko abuztuaren 7a) Hego Koreako arkularia da, 2014ko Udako Gazteen Olinpiadetan parte hartu zuen. Gizonen ekitaldian urrezko domina irabazi zuen. 2024ko Udako Olinpiar Jokoetan ere parte hartu zuen eta urrezko domina lortu zuen gizonezkoen taldekako proban eta brontzezkoa bakarkako proban.
Lee Seulen bizi da, eta Suncheon bigarren hezkuntzako eskolara joan da. Bere entrenatzailea Kim Min-hyun bere heroia dela dio, eta bere anbizioa txapeldun olinpikoa izatea dela dio.

## Kirol lorpenak

Udako Olinpiar Jokoak :
| Urtea | Lekua | Domina | Kategoria |
| 2024 | Paris | 01 ! | Taldeka |
| 2024 | Paris | 03 ! | Bakarka |
| Munduko Txapelketa ||||
| Urtea | Lekua | Domina | Kategoria |
| 2019 | 's-Hertogenbosch | 01 ! | Talde mistoa |
| 2019 | 's-Hertogenbosch | 03 ! | Taldeka |
| 2023 | Berlin | 01 ! | Taldeka |
| Munduko Kopa ||||
| Urtea | Lekua | Domina | Kategoria |
| 2018 | Samsun | 02 ! | Bakarka |
| Asiar Jokoak ||||
| Urtea | Lekua | Domina | Kategoria |
| 2018 | Jakarta | 02 ! | Bakarka |
| 2018 | Jakarta | 02 ! | Taldeka |
| 2022 | Guangzhou | 01 ! | Taldeka |
| 2022 | Guangzhou | 01 ! | Talde errekurtua |
| 2022 | Guangzhou | 03 ! | Bakarka |

## Erreferentziak

* ↑ «Olympic Games Medals, Results, Sports, Athletes-Médailles, Résultats, Sports et Athlètes des Jeux Olympiques» International Olympic Committee.
* ↑ Athlete's biography - the Second Summer Youth Olympic Games, Nanjing 2014. .

## Kanpo estekak

* Datuak: Q18001487